cyanic-selkie/wikianc huggingface dataset:
মোহাম্মদ নুরুজ্জামান (রাজনীতিবিদ)
রাজনৈতিক জীবন
মোহাম্মদ নুরুজ্জামান একজন আইনজীবী। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কিশোরগঞ্জ-২ আসন থেকে সংসদ সদস্য নির্বাচিত হন।
শিল্পা শুক্লা
শিল্পা শুক্লা একজন ভারতীয় চলচ্চিত্র এবং থিয়েটার অভিনেত্রী। তিনি ২০০৭ সালের ক্রীড়াভিত্তিক চলচ্চিত্র চাক দে ইন্ডিয়া এবং ২০১৩ সালের চলচ্চিত্র বিএ পাস এর জন্য সুপরিচিত, যার সুবাদে তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার জিতে নেন। তিনি আমলাতন্ত্রবাদী, রাজনৈতিক নেতৃত্ব এবং বিশিষ্ট পণ্ডিতদের পরিবারে জন্মগ্রহণ করেন। তার ভাই তেনজিন প্রিয়দর্শী একজন বৌদ্ধ সন্ন্যাসী এবং তার বোন একজন অ্যাটর্নি।
১৭১০-এর দশক
এটি গ্রেগরীয় বর্ষপঞ্জী অনুযায়ী ১৭১০-এর দশক। এটি শুরু হয়েছে ১লা জানুয়ারি, ১৭১০ থেকে এবং শেষ হয়েছে ৩১ ডিসেম্বর, ১৭১৯ তারিখে।
হুবাইশ জেলা
হুবাইশ জেলা (مديرية حبيش) হলো ইয়েমেনের ইব্বি গভর্নরেটের একটি জেলা। ২০০৩ সালের আদম শুমারি অনুযায়ী এ জেলার জনসংখ্যা ১০৫৯৯৮ জন।
বেগম রোকেয়ার বাড়ি সংলগ্ন প্রাচীন মসজিদ
বেগম রোকেয়ার বাড়ি সংলগ্ন প্রাচীন মসজিদ একটি প্রাচীন নিদর্শন। ধারণা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।এই মসজিদ টি এখন পুনঃ নির্মাণ করা হয়েছে। মসজিদ টির অবস্থান বেগম রোকেয়া স্মৃতিকেন্দ্রের সামনে। কিন্তু কেউ যদি প্রাচীন মসজিদ দেখতে চান তাহলে পারবেন না, কেননা এখানে শুধু প্রাচীন মসজিদের কিছু অংশ দাঁড়িয়ে আছে যা লোক চক্ষুর অন্তরালেই থেকে যায়।
অবস্থান
রংপুর শহর থেকে ৮ কিলোমিটার দক্ষিণ পূর্বে অবস্থিত এই মসজিদ টি বেগম রোকেয়ার বাড়িটির খুব কাছেই দক্ষিণ পূর্বে অবস্থিত।
বিবরণ
বেগম রোকেয়ার বাড়ি সংলগ্ন প্রাচীন মসজিদ টি বেগম রোকেয়ার পিতা জহিরউদ্দিন মোহাম্মদ আবু আলী হায়দার সাবের এর সময়ে তৈরি যিনি পায়রাবন্দের জমিদারি বংশের সর্বশেষ উত্তরাধিকারী।বেগম রোকেয়ার মাতাও ছিলেন টাঙ্গাইলের বলিয়াদিও জমিদার পরিবারের কন্যা।
বেগম রোকেয়ার বাড়ি সংলগ্ন প্রাচীন মসজিদ এখন আর তেমন কিছুই অবশিষ্ট নাই। যা আছে তা হলো শুধু ভাঙ্গা দেয়াল যা অসংরক্ষিত অবস্থায় আছে।
বেগম রোকেয়া স্মৃতিকেন্দ্র
নারী জাগরণের পথিকৃৎ বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যয়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ও বেগম রোকেয়ার বাড়ি সংলগ্ন প্রাচীন মসজিদের সামনে ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়।নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট ,২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ),১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ।
ভাস্তোচিনি কসমাদ্রোম
ভাস্তোচিনি কসমাদ্রোম রাশিয়ার সুদূর পূর্বের আমুর ওব্লেস্তের ৫১তম সমান্তরাল উত্তরের উপরে স্থাপিত একটি রুশ মহাকাশ বন্দর। এটি কাজাখস্তানের বাইকনুর কসমাদ্রোমের উপর রাশিয়ার নির্ভরতা হ্রাস করার উদ্দেশ্যে নির্মাণ করা হয়। প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। মহাকাশ বন্দরটিতে ২০২১ সালের ১ই জুলাই পর্যন্ত, সাতটি সাফল্য সহ মোট আটটি উৎক্ষেপণ করা হয়।
উৎক্ষেপণ
কমপ্লেক্সে প্রথম উৎক্ষেপণটি ২০১৬ সালের ২৮শে এপ্রিল ০২:০১ ইউটিসি-তে অনুষ্ঠিত হয়। এই উৎক্ষেপণে সাইট ১এস প্যাড থেকে সয়ুজ-২ রকেটের মাধ্যমে গামা-রশ্মি সংক্রান্ত জ্যোতির্বিদ্যা বিষয়ক উপগ্রহ মিখাইলো লোমনোসোভকে বহন করা হয়।
উদ্দেশ্য
নতুন কসমাদ্রোম রাশিয়াকে তার নিজস্ব ভূমি থেকে বেশিরভাগ অভিযান উৎক্ষেপণ করতে সক্ষম করবে এবং কাজাখস্তান সরকার থেকে ইজারার মাধ্যমে প্রাপ্ত বাইকনুর কসমাদ্রোমের উপর রাশিয়ার নির্ভরতা হ্রাস করবে। বর্তমানে, রাশিয়া দ্বারা পরিচালিত বাইকনুরই একমাত্র উৎক্ষেপণ কেন্দ্র, যা আইএসএস বা অন্য কোন ক্রু অভিযানের উৎক্ষেপণের জন্য ব্যবহৃত হয়।
নাছিমুল আলম চৌধুরী
নাছিমুল আলম চৌধুরী একজন বাংলাদেশি রাজনীতিবিদ ও একাদশ জাতীয় সংসদ সদস্য। নাছিমুল আলম চৌধুরী কুমিল্লা-৮ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
নাছিমুল আলম চৌধুরীর জন্ম কুমিল্লা জেলায়।
রাজনৈতিক ও কর্মজীবন
নাছিমুল আলম চৌধুরী রাজনীতিতে সক্রিয় ছিলেন এবং তিনি একাধিক বার সংসদ সদস্য নির্বাচিত হয়েছেন।
হোসে রাউল কাপাব্লাঙ্কা
হোসে রাউল কাপাব্লাঙ্কা (স্পেনীয় ভাষায়: José Raúl Capablanca y Graupera হোসে রাউল্‌ কাপাব্লাঙ্কা ই গ্রাউপেরা, ১৯ নভেম্বর, ১৮৮৮ - ৮ মার্চ, ১৯৪২) একজন কিউবান দাবাড়ু, যিনি ১৯২১ খ্রিষ্টাব্দ থেকে ১৯২৭ খ্রিষ্টাব্দ পর্যন্ত বিশ্ব দাবা চ্যাম্পিয়ন ছিলেন। তিনি হলেন সর্বকালের অন্যতম সেরা দাবাড়ু। খেলার দ্রুততা, দক্ষতা ও অপেক্ষাকৃত সহজবোধ্য খেলার জন্য তাকে "মানব দাবাযন্ত্র" বলা হয়।
কাপাব্লাঙ্কা ১৯২১ সালে ইমানুয়েল লাস্কারকে হারিয়ে বিশ্বচ্যাম্পিয়ন হন। ১৯২৭ সালে আলেকসান্দর আলেখিনের কাছে পরাজিত হয়ে বিশ্বচ্যাম্পিয়ন খেতাব হারান।
শৈশব
কলাম্বিয়া বিশ্ববিদ্যালয়ের তথ্যানুযায়ী, ১৯১০ সালে তিনি রসায়নে পড়ার জন্য কলম্বিয়া খনিপ্রকৌশল ও রসায়ন বিশ্ববিদ্যালয়ের নথিভুক্ত হন। তিনি পড়াশোনার পরিবর্তে খেলাকে প্রাধান্য দেয়ার কারণে তার আর্থিক সহায়তা বন্ধ করে দেয়া হয় এবং এক সেমিস্টার পরেই তিনি সেই বিশ্ববিদ্যালয় ত্যাগ করেন এবং দাবায় পূর্ণ আত্মনিয়োগ করেন।
কামা রাঠোড়
কামা রাঠোড় গুজরাতের ভিরামগাম কেন্দ্র থেকে ১২তম বিধানসভার আইনসভার সদস্য।
মিজিনলুং কামসন
প্রফেসর মিজিনলুং কামসন (জন্ম: ১ জানুয়ারী ১৯৯৯, মেজরখুল, ইম্ফল) ১৯৯৫ থেকে ১৯৯৬ সাল পর্যন্ত কেন্দ্রীয় স্বরাষ্ট্র প্রতিমন্ত্রী হিসাবে দায়িত্ব পালন করেছিলেন।
তিনি মণিপুরের বহিঃস্থ মণিপুর লোকসভা কেন্দ্র থেকে চার বার ৮ম, ৯ম, ১০ম এবং ১১তম লোকসভায় নির্বাচিত হয়েছিলেন।
হিরিয়ুর
হিরিয়ুর (Hiriyur) ভারতের কর্ণাটক রাজ্যের চিত্রদুর্গ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩০ মিটার (২০৬৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হিরিয়ুর শহরের জনসংখ্যা হল ৪৮,৭৭২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হিরিয়ুর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
রোটেলা
রোতেলা বা রোটেলা হলো (Rotala simpliciuscula Koehne) বাংলাদেশের একটি অধিস্বত্ব বা এন্ডেমিক উদ্ভিদ। এটি রোট্যালা নামেও পরিচিত।
পরিচিতি
এর বৈজ্ঞানিক নাম Rotala simpliciuscula Koehne (S. Kurz) এবং গোত্র Lythraceae। এটি একটি উভচর জাতীয় উদ্ভিদ, জলসিক্ত স্থানে জন্মে থাকে।
হোভানিজ ড্যানিয়েলিয়ান
কর্মজীবন
বুলগেরিয়ার প্লোভদিভে অনুষ্ঠিত ২০০৬ ইউরোপীয় চ্যাম্পিয়নশিপে তিনি সেমিফাইনালে রাশিয়ান মুষ্টিযোদ্ধা দাভিদ আইরাপেটিয়ানের কাছে পরাস্ত হয়ে ব্রোঞ্জ পদক লাভ করেন।
২০০৭ বিশ্ব চ্যাম্পিয়েনশিপে কোয়ার্টার ফাইনালে থাই মুষ্টিযোদ্ধা আমনাত রুয়েনরোয়েং-এর কাছে তিনি পরাস্ত হন। তবে তার এই সাফল্যের জন্য তিনি বেইজিং অলিম্পিকে অংশগ্রহণের যোগ্যতা অর্জন করেন।
২০০৮ অলিম্পিকে, ড্যানিয়েলিয়ান থমাস এসোম্বাকে প্রথম রাউন্ডে পরাস্ত করার পর পরের রাউন্ডে বির্ঝান ঝাকিপভের কাছে ১৩:৭ ফলে পরাজিত হন।
রাশিয়ার মস্কোতে অনুষ্ঠিত ২০১০ ইউরোপীয় অপেশাদার মুষ্টিযুদ্ধ চ্যাম্পিয়নশিপের সেমিফাইনালে তিনি আজারবাইজানের এলভিন মামিশজাদেকে পরাজিত করে ব্রোঞ্জ পদক জয় করেন।
পর্তুগাল–বাংলাদেশ সম্পর্ক
পর্তুগাল–বাংলাদেশ সম্পর্ক বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। এই দুই দেশের মধ্যে অত্যন্ত বন্ধুসুলভ সম্পর্ক বিদ্যমান।
উচ্চ পর্যায়ের পরিদর্শন
২০১০ সালে বাংলাদেশের সাবেক পররাষ্ট্র মন্ত্রী দীপু মনি একটি সরকারি সফরে লিসবন গিয়েছিলেন।
দুলারী দেবী (শিল্পী)
দুলারী দেবী (জন্ম ১৯৬৮) একজন ভারতীয় শিল্পী এবং চিত্রকর যিনি ঐতিহ্যশালী মিথিলা শিল্প নিয়ে কাজ করছেন। ২০২১ সালে, তিনি শিল্পে তার অবদানের জন্য ভারত সরকার কর্তৃক তৃতীয় সর্ব্বোচ্চ অসামরিক সম্মান পদ্মশ্রী পুরস্কার প্রাপ্ত হন।
কর্মজীবন
দুলারী দেবী প্রধানত মধুবনী শিল্প ঐতিহ্য অনুসরণ করেই কাজ করে থাকেন (মধুবনী শিল্পঘরানাকে মিথিলা মিথিলা শিল্প বলেও অভিহিত করা হয়ে থাকে, এটি একটি লোকশিল্প ঘরানা যা ভারতের বিহার রাজ্যে গড়ে উঠেছিল)। তিনি মধুবনীর 'কাচনি' (লাইন স্কেচিং) 'এবং ভর্নি' (রঙিন) শৈলী উভয়ই অনুশীলন করেন তবে ভর্নি রীতিতে কাজ করতে অধিক স্বচ্ছন্দ বোধ করেন বলে জানিয়েছেন যদিও এই শৈলীগুলির ব্যবহার ঐতিহ্যগতভাবে নির্দিষ্ট বর্ণের সদস্যপদে সীমাবদ্ধ ছিল, সমালোচক সুনীল কুমার তার কাজকে ঐতিহ্যগত শৈলীগত বিভাজনের মধ্যে স্থানান্তরিত করতে এবং উভয় ক্ষেত্রেই দখল করতে সক্ষম বলে বর্ণনা করেছেন, তার প্রশংসা করেছেন "অসাধারণ দক্ষতা"। এছাড়াও, তার থিম এবং বর্ণনার পছন্দকে নারীর ক্ষমতায়নের ক্রমবর্ধমান অভিব্যক্তির উদাহরণ হিসেবে উল্লেখ করা হয়েছে। তার কাজকে "...আধুনিক থিমের সাথে সম্প্রদায়ের ঐতিহ্যের সমন্বয়" হিসাবেও বর্ণনা করা হয়েছে।
ইন্দিরা গান্ধী ন্যাশনাল ওপেন ইউনিভার্সিটিতে মৈথিলি ভাষার কোর্স উপাদানের অংশ হিসেবে তার কাজ প্রদর্শিত হয়েছে। 2005 সালে, নরেন্দ্র নারায়ণ সিনহার মধুবনী শিল্পে ঐতিহ্যবাহী চিত্রের ব্যবহারের উপর দৃষ্টি নিবদ্ধ করে একটি প্রদর্শনীর অংশ হিসাবে তার কাজ তৈরি করা হয়েছিল। 2010 সালে, দেবী এবং অন্যান্য বেশ কিছু লোক শিল্পী তাদের শিল্পে উপজাতীয় লোককাহিনী রেকর্ড করেছিলেন, যা প্রকাশক তারা বুকস দ্বারা সিল্ক-স্ক্রিন প্রিন্টের একটি ভলিউমে সংকলিত হয়েছিল, যার শিরোনাম ছিল সূর্য এবং চাঁদ । 2018 সালে, "প্রধানমন্ত্রী নরেন্দ্র মোদি একটি হেলিকপ্টারে একটি গ্রামে পৌঁছান" শিরোনামের চিত্রকর্মটি সান ফ্রান্সিসকোর এশিয়ান আর্ট মিউজিয়ামে মধুবনী শিল্পের একটি কিউরেটেড প্রদর্শনীর অংশ ছিল। 'পেইন্টিং ইজ মাই এভরিথিং' শিরোনামের প্রদর্শনীটি, কামার আদমজী দ্বারা কিউরেট করা, শিল্পী হিসাবে দেবীর নিজের কর্মজীবনের বর্ণনা থেকে নেওয়া একটি উদ্ধৃতি অনুসারে নামকরণ করা হয়েছিল। ছবি আঁকার পাশাপাশি, দেবী ভারতের কেন্দ্রীয় ও রাজ্য সরকারের জন্য বেশ কয়েকটি ম্যুরাল তৈরি করেছেন এবং শিশুদেরকে মধুবনী শিল্পের কৌশল শেখান। তিনি বিহারের মধুবনীতে অবস্থিত মধুবনী আর্ট ইনস্টিটিউটের একজন প্রশিক্ষক।
ফলসী ইউনিয়ন
ফলসী ইউনিয়ন হল ঝিনাইদহ জেলার হরিনাকুন্ডু উপজেলার অন্তর্গত ৬ নং ইউনিয়ন। এটি একটি গ্রামীণ এলাকা। ফলসী ইউনয়নটির অধিকাংশ মানুষের অর্থনৈতিক ব্যবস্থা কৃষি সংক্রান্ত। দিনে দিনে অনেক উন্নয়নের মধ্যদিয়ে আজ এই ইউনিয়নটি হরিনাকুন্ডু উপজেলার এক গুরুপূর্ণ এবং অবিচ্ছেদ্দ ইউনিয়ন হিসেবে পরিচিতি লাভ করেছে।
অবস্থান ও আয়তন
ফলশী ইউনিয়ন বাংলাদেশের খুলনা বিভাগের ঝিনাইদহ জেলার হরিণাকুণ্ডু উপজেলার একটি ইউনিয়ন।  হরিনাকুন্ডু উপজেলার ৬ নং ইউনিয়ন হল ফলসী। এটি ২১.১৬ কিমি২ (৮.১৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,০০০ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৫টি।
ধর্মীয় স্থান
ইউনিয়নটিতে ১৫-২০টি মসজিদ ব্যবস্থা বিদ্যমান রয়েছে।
শিক্ষা ব্যবস্থা
সরকারি প্রাথমিক বিদ্যালয়- ৬ টি, বেসরকারি রেজি: প্রাথমিক বিদ্যালয়- ৩ টি, উচ্চ বিদ্যালয়- ১ টি এবং মাদ্রাসা- ২ টি
সাইপ্রাসের জরুরি অবস্থা
সাইপ্রাসের জরুরি অবস্থা ১৯৫৫ সালের পহেলা এপ্রিলে ঘোষণা করা হয় এবং তা ১৯৫৯ পর্যন্ত বলবৎ থাকে। এটি ব্রিটিশ সাইপ্রাসে সংগঠিত হওয়া একটি সামরিক অভিযানের সহগামী ব্যবস্থা। এ অভিযানের লক্ষ্য ছিল যা মূলত গ্রীক সাইপ্রীয় সংগ্রামী দল, সাইপ্রীয় যোদ্ধাদের জাতীয় সংগঠন (ইওকা) কর্তৃক, সাইপ্রাস থেকে ব্রিটিশদের বিতাড়িত করে গ্রীসের সাথে সংযুক্তির জন্য একটি বিদ্রোহী আন্দোলন ছিল। ব্রিটিশ এবং ইওকা উভয়েই গ্রীসের সাথে অন্তর্ভুক্ত হতে তুর্কি সাইপ্রীয় দল, তুর্কি প্রতিরোধ সংগঠনের (টিএমটি) সাথে বিরোধিতা করে। ১৯৬০ সালে এটা সাইপ্রাসকে স্বাধীনতা এনে দিতে ভূমিকা রাখে।
পটভূমি
১৯৫৪ সালে ব্রিটেন তার সুয়েজ সামরিক প্রধানকার্যালয়কে (প্রধান সেনাপতির কার্যালয়, মধ্য প্রাচ্য) সাইপ্রাসে নিয়ে যাওয়ার কথা ঘোষণা করে। এই বিদ্রোহ ১লা এপ্রিল ১৯৫৫ সালে শুরু হয়। পরপর কিছু সহিংসতা ঘটার পর, গভর্নর জেনারেল স্যার জন হার্ডিং ঐ বছরের ২৬ নভেম্বর দেশটিতে জরুরি অবস্থা ঘোষণা করেন।
ইওকার কার্যকরী বুদ্ধিমত্তায় সংখ্যাধিক্য গ্রীক সাইপ্রীয় জনগণ সহায়তা করা এবং/বা তাদের ভয় পাওয়ার জন্য ব্রিটিশরা চরম অসুবিধার সম্মুখীন হয়। সুয়েজ সংকট এবং মালয়ান জরুরি অবস্থার ফলে তারা মানবসম্পদের অচলাবস্থার দ্বারাও ক্ষতির সম্মুখীন হয়। ১৯৫০-এর দশকের শেষ দিকে ব্রিটিশরা অধিক সাফল্য পায়। আক্রোটিরি ও ধেকেলিয়ায় দুটি সার্বভৌম এলাকার নিয়ন্ত্রণ ধরে রেখে ১৯৬০ সালে ব্রিটেনের সাথে সাইপ্রাস একটি স্বাধীন প্রজাতন্ত্রে পরিণত হয়।
আবু আল-তুবার
আবু তুবার (আক্ষরিক অর্থে হ্যাচেট ম্যান ) বাথ পার্টির শাসনের শুরুর সময়ে বাগদাদে একাধিক ডাকাতি ও হত্যা মামলার তালিকায় তার নাম দেওয়া ছিল। যদিও শেষ পর্যন্ত নাধিম কজারের (সাধারণ সুরক্ষা অধিদপ্তরের প্রধান) পুলিশ বাহিনীর প্রাক্তন সদস্যদের কাছে তিনি দোষী সাব্যস্ত হয়েছিল। সে সময় তার অপরাধের প্রকৃতি সম্পর্কে বাগদাদের জনগণের মধ্যে ব্যাপক ভয় ছিল।
আবু তুবার ১৯৭০-এর দশকের গোড়ার দিকে "হ্যাচেট ম্যান" খেতাব অর্জন করেছেন। তাঁর আসল নাম اتم كاظم هضم (হাতেম কাজেম হাতোম)। ১৯৩২ সালে ইরাকের ব্যাবিলন শহরের হিল্লায় জন্মগ্রহণ করেন। তিনি ইরাকের বেসামরিক নাগরিকদের মধ্যে ভয় ও সন্ত্রাস নিয়ে এসেছিলেন। তার পরিবারের সদস্যদের তার হ্যাচেট দিয়ে কেটে হত্যা করার জন্য খ্যাতি রয়েছে তার। সাধারণত যখন শিকার বাড়িতে একা থাকেন, তিনি সাধারণত অপরাধের প্রথমদিকে একটি অদ্ভুত ফোন কল দিয়ে শুরু করেন। কলটিতে অকেজো কথোপকথন, হুমকি দেওয়া এবং বিভিন্ন অভিশাপ জাতীয় কথা থাকে। ফোন কল করার পরে, দরজায় একটি কড়া নাড়া হয়, যার পরে তিনি অপরাধ সংগঠিত করেন।
ইরাকের অভিজ্ঞতা
ইরাকের নাগরিকরা সে সময় চিন্তিত ও ভীষণ ভয় পেয়ে গিয়েছিল। বাগদাদের লোকেরা আরও সচেতন হয়েছিল; তারা শক্তিশালী প্রতিরক্ষামূলক গড়ে তোলে। লোকজন কেউ একা বাইরে যেত না। একই সাথে তারা আশেপাশের বিশেষত ছোট ছোট গাছ এবং ঝোপঝাড়গুলো ছাঁটাই শুরু করে কোনও সম্ভাব্য লুকানোর জায়গাগুলোতে প্রখর দৃষ্টি রাখতে শুরু করে। এবং রাতের বেলা সুরক্ষার জন্য তারা পুরো এলাকায় আরও বেশি আলোকসজ্জা যুক্ত করেছিল। ইরাকের নিরাপদ পরিবেশে অভ্যস্ত হয়ে, আবু তুবারের এই কর্মকাণ্ডে আরো উদ্বেগ সৃষ্টি করেছিল। যা দেশকে পঙ্গু করে দিয়েছে। লোকেরা নিজেদের জন্য কথিত কারফিউ তৈরি করে এবং নিয়মিত তাদের বাড়িগুলো তালাবন্ধ করে। টেলিভিশন প্রোগ্রামগুলো দর্শকদের সুরক্ষার জন্য বিভিন্ন নির্দেশনা প্রচার করতে শুরু করেছিল।
প্রথম জীবন এবং ক্যারিয়ার
তিনি হিল্লার ব্যাবিলনে বাস করতেন এবং ইরাকের এক অতি সুপরিচিত ও উদার পরিবারে জন্মগ্রহণ করেছিলেন। তিনি ১৯৪৬ সালে প্রাথমিক বিদ্যালয় এবং ১৯৪৯ সালে স্নাতক ডিগ্রি অর্জন করেন। এরপরে তিনি ১৯৫১ সালে হিলার পুলিশ কমিশনার পদে স্নাতক শেষ করেন, তবে পেশাগত কারণে ১৯৫২ সালে তিনি বরখাস্ত হন। তিনি তৎক্ষণাত বিমান বাহিনী নিয়ে পড়াশোনা করতে কলেজে ফিরে আসেন। তবে প্রশিক্ষণে বোকামির কারণে ১৯৫৬ সালে তাকে বহিষ্কার করা হয়েছিল। হাতেম আরবি, ইংরেজি, জার্মান, ফার্সি, এমনকি কুর্দিশসহ একাধিক ভাষা জানত। বহিষ্কার হওয়ার পরে, তিনি ১৯৫৭ সালে নিখরচায় ব্যবসায় অধ্যয়নের জন্য কুয়েতে পাড়ি জমান। পরে ১৯৫৯ সালে কিরকুকের সংগ্রাহক হিসাবরক্ষক হিসাবে ইরাকে ফিরে আসেন। তিনি কোম্পানির রাষ্ট্রীয় তহবিলের ক্ষয়ক্ষতির কারণে আড়াই বছরের কারাদণ্ড পেয়েছিলেন। কারাগারে সময় কাটিয়ে তিনি ইউরোপ ঘুরে দেখার জন্য চলে যান, যার বেশিরভাগ সময় তিনি পশ্চিম জার্মানি র মিউনিখে কাটিয়েছিলেন। হাতেম বেলজিয়াম, জার্মানি, গ্রীস, সিরিয়া এবং তুরস্ক থেকে অস্ত্র ও গাড়ি পাচার শুরু করে।
পরবর্তীতে
৩০ মার্চ ১৯৭৪ সালে; বিকাল ২:৫৫টায় প্রতিবেশী যে ডাক্তার জোসেফ পল পেড্রোস জাদ্রাজি-র বাড়িতে চোরের প্রবেশের খবর পাওয়া যায়। পুলিশ সময়মতো চোরটিকে ধরতে আসে, তবে তাদের রেকর্ডগুলোতে হাতেমকে বিমান বাহিনীর একজন হিসাবে দেখিয়েছিল। তারা তাকে তার ঘর দেখাতে বলার আগ পর্যন্ত তিনি তার কাজ সম্পর্কে মিথ্যা কথা বলছিলেন। তারা তার বাড়িতে দামি রেডিও থেকে শুরু করে গহনা ও পোশাকসহ অনেক চুরির জিনিস পেয়েছিল। তিনি জাতীয় টেলিভিশনে তার অপরাধসমূহ স্বীকার করেছিলেন এবং পাশাপাশি এও জানান যে, তিনি তার দুই ভাই গালিব এবং হাজিম, তার ভাগ্নে হুসেন এবং তাঁর স্ত্রীর কাছ থেকে সহায়তা পেয়েছিলেন। তার উদ্দেশ্য সম্পর্কে জিজ্ঞাসা করা হলে আবু তুবার বলেছিলেন, লোকদের হত্যা করার তার দুটি কারণ রয়েছে: একটি, ঘরে বসে নির্দ্বিধায় চলাচল করতে দেওয়া এবং তাকে যেকোনও জিনিস চুরি করতে দেওয়া; দুই, তিনি একটি মনস্তাত্ত্বিক সমস্যা স্বীকার করেছেন যে কখনও কখনও তিনি হত্যার বিষয়টি উপভোগ করেন। এমনকি মাঝে মাঝে শিকারের রক্ত পান করতেন। তাকে ১৯৮০ সালে, আবু ঘরাইব কারাগারে ফাঁসিতে ঝুলিয়ে মৃত্যুদণ্ড দেওয়া হয়।
আল-বাঈদা মসজিদ
আল-বাঈদা মসজিদ (جامع البيضاء, ⵎⴻⵣⴳⵉⴷⴰ ⴰⵛⵎⵔⴰⵔ) মরক্কোর ঐতিহাসিক পুরনো শহর ফেজের ফেস আল-জেদীদে অবস্থিত একটি মসজিদ।
ইতিহাস
মসজিদটি নিকটবর্তী আল-হামরা মসজিদের পরে এবং সম্ভবত মেরিনিড যুগের পরে নির্মিত হয়। বরিস মাসলো (বিশ শতকের লেখক যিনি ফেজের অনেক মসজিদ নথিভুক্ত করেছেন) বিশ্বাস করেন ভবনের গঠন ইঙ্গিত দেয় এটি একটি ছোট অভ্যন্তরীণ স্থান (বর্তমানে মিহরাবের নিকটে) হিসেবে শুরু হয় এবং পরবর্তীতে সম্প্রসারণ করা হয়। সম্ভবত এই সম্প্রসারণে প্রাঙ্গণ ও এর চারপাশের বারান্দা যুক্ত করা হয় যা মূল প্রার্থনা কক্ষের চেয়েও প্রশস্ত। মসজিদটির মিনারটিও এই সম্প্রসারণের সময় থেকেই আছে।
বহির্ভাগ
মসজিদের প্রবেশদ্বারটি ফেস আল-জেদীদের প্রধান সড়কে অবস্থিত। এটিতে নাল আকৃতির খিলান রয়েছে যার উপরে কাঠের একটি ছোট চাঁদোয়া আছে। প্রবেশপথের পাশে একটি ঐতিহাসিক ফোয়ারা আছে যা জেলিজ মোজাইক টালি দিয়ে সজ্জিত। মসজিদের মিনারটি প্রবেশপথ ও ফোয়ারার কিছুটা ডানদিকে (বা দক্ষিণ) ও পিছনে দাঁড়িয়ে আছে।
অভ্যন্তর
মসজিদের প্রবেশপথটি খিলানযুক্ত বারান্দা দিয়ে ঘেরা প্রায় বর্গাকার একটি প্রাঙ্গণের অগ্রগামী। প্রাঙ্গণের মেঝে জেলিজ টালি দিয়ে আবৃত এবং এর মাঝখানে মার্বেল বেসিনের সাথে একটি ফোয়ারা আছে। প্রাঙ্গণের দক্ষিণ দিকের বারান্দাটি প্রধান প্রার্থনা কক্ষের সাথে সংযুক্ত যা প্রাঙ্গণের বারান্দাটির চেয়ে কম প্রশস্ত (সম্ভবত এটি ভবনের অন্যান্য অংশের চেয়ে পুরনো এবং এটিকে প্রসারিত করার জন্য প্রাঙ্গণটি যুক্ত করা হয়)। এই প্রার্থনার স্থানটি প্রায় সমান খিলানগুলোর একটি সারি দিয়ে বিভক্ত। মিহরাবটির গঠন ঐতিহ্যবাহী মরক্কান মিহরাবগুলোর অনুরূপ হলেও এটি তুলনামূলক সরল ও অনলঙ্কৃত।
প্রার্থনা কক্ষ, প্রাঙ্গণ ও মিনারটির মাঝের কোণে একটি অজুখানা রয়েছে। অজুখানাটিতে আয়তকার জলের বেসিন আছে এবং এর চারপাশে সাতটি ছোট কক্ষ রয়েছে যা ল্যাট্রিন হিসেবে কাজ করে।
মিনার
মিনারটি বর্গাকার এবং সামগ্রিকভাবে মরক্কান মিনারগুলোর অনুরূপ। এর প্রধান স্তম্ভটি ১২.৬ মিটার উঁচু এবং এর প্রতিপার্শ্বের প্রস্থ ২.৮২ মিটার। এর উপরে ছোট গৌণ স্তম্ভটি ৩.২৫ মিটার উঁচু এবং শীর্ষে একটি ছোট গম্বুজ আছে। মিনারের পৃষ্ঠ সাদা রঙে আচ্ছাদিত এবং এর সরু জানালাগুলোর চারদিকে অপেক্ষাকৃত সরল জ্যামিতিক নকশা ও কারুকাজ আছে।
মোহাম্মদ খালেদ হোসেন
মোহাম্মদ খালেদ হোসেন, (জন্ম: ১৯৭৯ - মৃত্যু: ২০ মে ২০১৩) যিনি সজল খালেদ নামে বেশি পরিচিত, এভারেস্ট জয় করে ফেরার পথে মৃত্যুবরণকারী প্রথম বাংলাদেশী৷ পৃথিবীর সর্বোচ্চ চূড়া এভারেস্ট জয় করে নামার পথে ৮,৬০০ মিটার উচ্চতায় ‘অজানা কারণে’ মারা যান তিনি৷ এর আগে হিমালয়ের মেরা পিক, চুলু ওয়েস্ট ও লান্সিসারি চূড়া জয় করেছিলেন তিনি।
জন্ম ও শিক্ষাজীবন
মোহাম্মদ খালেদ হোসেনের গ্রামের বাড়ি মুন্সীগঞ্জের শ্রীনগর উপজেলার আটপাড়া ইউনিয়নের সিংপাড়া হাসারগাঁও গ্রামে। তার বাবার নাম আব্দুল আজিজ ও মায়ের নাম সখিনা বেগম। চার ভাই ও দুই বোনের মধ্যে তিনি সবার ছোট। তিনি আদমজি ক্যান্টনমেন্ট পাবলিক স্কুল ও কলেজে পড়াশোনা করেন; ১৯৯৩ সালে এসএসসি, ১৯৯৫ সালে এইচএসসি পাস করে কম্পিউটার বিজ্ঞান ও প্রকৌশল বিভাগে স্নাতক এবং ফিল্ম স্টাডিজে স্নাতকোত্তর সম্পন্ন করেন।
ব্যক্তিগত জীবন
মোহাম্মদ খালেদ হোসেনের স্ত্রীর নাম তাহমিনা খান শৈলী। তাদের একমাত্র সন্তানের নাম সুস্মিত হোসেন।
কর্মজীবন
পর্বতারোহণ ছাড়াও মোহাম্মদ খালেদ হোসেনের পরিচালনায় ২০১৩ সালে কাজলের দিনরাত্রি নামে একটি শিশুতোষ চলচ্চিত্র মুক্তি পেয়েছে। সরকারি অনুদানের এ চলচ্চিত্রটি জনপ্রিয় লেখক মুহম্মদ জাফর ইকবালের গল্প অবলম্বনে তৈরি।
পর্বত জয়
খালেদ, ২০১৩ সালের ১০ এপ্রিল তারিখে বাংলাদেশ থেকে দ্বিতীয়বারের মত এভারেস্ট অভিযানে বের হয়ে, নেপালের সাউথ ফেস দিয়ে ২০ মে সকাল আনুমানিক ১০টায় এভারেস্ট জয় করেন। এর আগে ২০১১ সালের মে মাসে তিব্বতের নর্থ ফেস ধরে এভারেস্ট অভিযানে গিয়েছিলেন খালেদ হোসেন। সেবার তিনি উঠেছিলেন প্রায় ২৩,০০০ ফুট পর্যন্ত। কিন্তু ফুসফুসে পানি জমে যাওয়ায় নেমে আসতে হয়েছিল।
এভারেস্টের চূড়ায় মৃত্যু
এভারেস্টের সর্বোচ্চ চূড়া (২৯,০৩৫ ফুট) জয় করে নেমে আসার পথে সাউথ সামিটে (উচ্চতা প্রায় ২৮,৭৫০ ফুট) পৌঁছার পর খালেদ হোসেন শারীরিকভাবে দুর্বল হয়ে পড়েন। এ কারণে তিনি পা ফেলতে পারছিলেন না। ৮,৬০০ মিটার উচ্চতায় অবস্থান কালে পর্বতারোহী খালেদ মারা যান।
হরিশচন্দ্রের পাঠ
প্রত্নতত্ত্ব নিদর্শন
হরিশচন্দ্র পাঠ গ্রামে একটি প্রত্নতত্ত্ব নিদর্শন স্থান রয়েছে। এই নির্মাণাধীন জায়গাটি সংস্কারের অভাবে অনাদর অবহেলায় নুইয়ে পড়ে আছে। জায়গাটি দেখলে একটি মাটির স্তর বলে মনে হয়। প্রাথমিক অবস্থায় এ মাটির স্তরটি ৫০-৬০ ফুট উপরে ছিল, কিন্তু ধীরে ধীরে এর উচ্চতা কমে বর্তমানে ১০ ফুট এসেছে। এই স্থানটিতে রাজা হরিশচন্দ্র, একটি শিবমন্দির নির্মাণ করছিলেন, কিন্তু তার মৃত্যুতে মন্দিরের কাজ তিনি সমাপ্ত করতে পারেননি। তার এই অসমাপ্ত কাজকে সমাপ্ত করার লক্ষ্যে স্থানীয় হিন্দু সম্প্রদায় প্রাণপণ চেষ্টা করে যাচ্ছেন। কথিত আছে, মন্দির কিংবা তার আশপাশে এক টুকরো মাটি, ইট বা পাথর স্পর্শ করতে পারে না। এ জায়গাতে ছড়িয়ে ছিটিয়ে রয়েছে অসংখ্য ইট বা পাথর। কিন্ত এক টুকরো ইট নিয়ে যাওয়ার ক্ষমতা কারও শক্তি নেই। কারণ কোন ব্যক্তি ইট বা পাথর নিয়ে গেলে, তার নাক মুখ দিয়ে রক্তপাত হয়ে মৃত্যুর কোলে ঢলে পড়ে। প্রাথমিক অবস্থায় বেশ বিষ্ণুমূর্তিসহ অসংখ্য মূতি ছিল বলে জানা যায়।
ব্রিটিশ সরকারের আমলে এখানে খননের জন্য ১২৫ জনকে নিয়োগও দেওয়া হয়। এদের মধ্যে ছিলেন দেশি- বিদেশি বৈজ্ঞানিক, সেনাবাহিনী ও পুলিশ। দীর্ঘ সময় খনন কাজের পরে তৃতীয় দিন তারা একটি দরজার মুখ দেখতে পান। খুঁজে পাওয়া মন্দিরের দরজা দিয়ে কর্মরত ৮ ব্যক্তি ভিতরে প্রবেশ করে। কিন্তু তারা ভিতরে ঢুকতেই মন্দিরের দরজা বন্ধ হয়ে যায়। এতে খননকারী দল ঘাবড়ে যায় এবং পরের দিন খননে কাজ বন্ধ করে চলে যায়। সেই ৮ জন ব্যক্তির ভাগ্যে কি ঘটে ছিল, তা আজও জানা যায়নি। তারপর থেকে এ মন্দিরের আর কোন সংস্কার কাজ করা হয়নি।
ব্রনিয়েনোসেৎস পটিয়োমকিন
ব্রনিয়েনোসেৎস পটিয়োমকিন (Бронено́сец «Потёмкин», রণতরী পটিয়োমকিন) হল ১৯২৫ সালের সোভিয়েত নির্বাক চলচ্চিত্র। এটি পরিচালনা করেছেন সের্গেই আইজেনস্টাইন এবং প্রযোজনা করেছে মসফিল্ম। এতে ১৯০৫ সালের রুশ বিপ্লবের চিত্র তোলে ধরা হয়েছে, যেখানে রুশ রণপোত পটিয়োমকিনের নাবিকেরা তাদের ঊর্ধ্বতন কর্মকর্তাদের বিরুদ্ধে বিপ্লব করে। কিন্তু সেই সময়ে অদেসায় কোন হত্যাকাণ্ড হয় নি এবং বিপ্লবের ফলে পটিয়োমকিনের আরও খারাপ পরিণতি হয়েছিল।
ব্রনিয়েনোসেৎস পটিয়োমকিন চলচ্চিত্রটিকে ১৯৫৮ সালে ব্রাসেলস বিশ্ব মেলায় সর্বকালের সেরা চলচ্চিত্র হিসেবে ঘোষণা করা হয়। এটি বিশ্ব চলচ্চিত্রের অন্যতম প্রভাবশালী চলচ্চিত্র। এছাড়া ছবিটি ১৯৬৪ সালে সুইডিশ চলচ্চিত্র সাময়িকী চ্যাপলিনের করা ৫০ জন চলচ্চিত্র ব্যক্তিত্বের ভোটে ৩২ ভোট পেয়ে সেরা নির্বাক চলচ্চিত্রের স্বীকৃতি লাভ করে।
কাহিনী সংক্ষেপ
চলচ্চিত্রটি ১৯০৫ সালের জুন মাসের প্রেক্ষাপটে গৃহীত, চলচ্চিত্রের প্রধান চরিত্রাবলী হল সাম্রাজ্যবাদী রুশ নৌবাহিনীর ব্ল্যাক সি ফ্লিটে পটিয়োমকিন রণতরীর সদস্যবৃন্দ। আইজেনস্টাইন চলচ্চিত্রের কাহিনীকে পাঁচটি দৃশ্যপটে ভাগ করেন, এবং প্রতিটি ভাগের পৃথক নাম দেন।
প্রথম দৃশ্যপট: মানুষ ও পোকার ডিম
প্রথম দৃশ্যে দুজন নাবিক মাতুশেঙ্কো ও ভাকুলিঞ্চুক রাশিয়া য় সংগঠিত বিপ্লব রুখতে পটিয়োমকিনে আরও সদস্যের প্রয়োজনীয়তা বিষয়ে আলোচনা করেন। পটিয়োমকিন তেন্দ্রা দ্বীপে নোঙ্গর ফেলে এবং কর্তব্য থেকে ছুটিরত নাবিকগণ তাদের শয্যায় ঘুমাচ্ছে। একজন কর্মকর্তা পরিদর্শন করতে এসে একজন নাবিকের সাথে দুর্ব্যবহার করেন। এতে ভাকুলিঞ্চুকের ঘুম ভেঙ্গে যায় এবং সে অন্যদের উদ্দ্যেশে বলে, "কমরেডগণ! সময় এসেছে আমাদেরও কথা বলতে হবে। কেন অপেক্ষা করব? সমগ্র রাশিয়া জেগে ওঠেছে! আমরাই কি সর্বশেষ?" পরের দৃশ্যে ডেকে নাবিকগণ জাহাজের সদস্যদের জন্য নিম্নমানের মাংসের ব্যাপারে অভিযোগ জানান। মাংস পঁচে গেছে ও পোকায় পরিপূর্ণ হয়েছে, এবং নাবিকেরা বলে "কুকুরও এই মাংস খাবে না!" জাহাজের ক্যাপ্টেন জাহাজের ডাক্তার স্মির্নভকে ডাকেন মাংস পরীক্ষার জন্য। পোকার পরিবর্তে ডাক্তার জানান এগুলো পোকার ডিম, এবং রান্নার পূর্বে ধৌত করলে তা চলে যাবে। নাবিকেরা পরে নিম্নমানের রসদের জন্য অভিযোগ জানান, কিন্তু ডাক্তার বলেন এই মাংস খাবার যোগ্য এবং আলোচনা শেষ করে চলে যান। ঊর্ধ্বতন কর্মকর্তা জিলিয়ারভ্‌স্কি যেসব নাবিক তখনও পঁচা মাংসের দিকে তাকিয়ে ছিল তাদের সেই স্থান ত্যাগ করতে নির্দেশ দেন এবং পাচক বর্শ্চত রান্না শুরু করেন, যদিও সেও মাংসের মান নিয়ে প্রশ্ন তোলেন। জাহাজের সদস্যগণ সেই বর্শ্চত খাওয়া পরিহার করে রুটি ও পানি এবং ক্যানের ভিতরের খাদ্য গ্রহণ করেন। থালা পরিষ্কার করার সময় একজন নাবিক একটি থালায় খোদাই করে লেখা দেখতে পান, যেখানে লেখা আছে "আমাদের প্রতিদিনের খাবার দাও, প্রতিদিনের রুটি।" এই লেখার অর্থ বুঝতে পেরে নাবিকটি থালাটি ভেঙ্গে ফেলে এবং প্রথম দৃশ্যপট শেষ হয়।
দ্বিতীয় দৃশ্যপট: ডেকে নাট্য
যারা মাংস পরিহার করেছে তাদের অবাধ্য হওয়ার অপরাধে দোষী সাবস্ত্য করা হয়েছে এবং তাদের ডেকে ডাকা হয় যেখানে তাদের শেষ ধর্মীয় আচার প্রদান করা হয়। নাবিকদের হাটু গেড়ে বসতে বাধ্য করা হয় এবং বন্দুকবাজ দল ডেকে আসলে তাদের একটি পর্দা দিয়ে ঢেকে দেওয়া হয়। প্রথম কর্মকর্তা গুলি করার নির্দেশ দেয়, কিন্তু ভাকুলিঞ্চুকের আত্মসমর্পণের জবাবে বন্দুকবাজ দল তাদের রাইফেল নিচু করে এবং বিদ্রোহ শুরু হয়। নাবিকেরা অল্পসংখ্যক কর্মকর্তাদের বিপর্যস্ত করে জাহাজের নিয়ন্ত্রণ নিজেদের হাতে তুলে নেয়। কর্মকর্তাদের বাইরে ফেলে দেওয়া হয় এবং জাহাজের পূজারী লুকানো অবস্থায় ছুরিবিদ্ধ হয়, এবং ডাক্তারকে সাগরে "মাছের খাদ্য" হিসেবে ছুড়ে ফেলে হয়।
তৃতীয় দৃশ্যপট: মৃত মানুষ ন্যায়বিচার চায়
বিদ্রোহ সফল হয়, কিন্তু বিদ্রোহের নেতা ভাকুলিঞ্চুককে হত্যা করা হয়। পটিয়োমকিন ওদেসা বন্দরে পৌঁছায়। ভাকুলিঞ্চুকের মৃতদেহ সৈকতে নিয়ে যাওয়া হয় এবং তার সঙ্গীরা একটি তাবুতে তার দেহ জনগণকে প্রদর্শন করে। তার বুকে লেখা ছিল "এক চামচ সুপের জন্য।" নাবিকেরা ভাকুলিঞ্চুকের শেষকৃত্যের জন্য এবং তাকে তাদের বীর হিসেবে প্রশংসা করার জমায়েত হয়। ওদেসার জনগণ নাবিকদের স্বাগত জানান, কিন্তু তারা পুলিশের দৃষ্টি আকর্ষণ করে।
চতুর্থ দৃশ্যপট: ওদেসার সোপান
প্রতিশোধস্বরূপ পটিয়োমকিনের নাবিকেরা রণতরীর গোলা দিয়ে সেনাবাহিনীর সদর দপ্তরে গোলা বর্ষণ করার সিদ্ধান্ত নেয়। ইতোমধ্যে, খবর আসে পটিয়োমকিনের বিপ্লব দমন করতে রাজভক্ত রনপোতের অশ্বারোহী সৈন্যদল আসছে।
পঞ্চম দৃশ্যপট: সকলের বিরুদ্ধে এক
পটিয়োমকিনের নাবিকেরা সিদ্ধান্ত নেয় তারা সকলে মিলে ওদেসা বন্দর থেকে রণতরীর নেতৃত্ব দিবে এবং জারের জাহাজের বহরের মোকাবেলা করবে। যখন যুদ্ধ অপরিহার্য হয়ে পরে, অবিশ্বাস্যভাবে রাজভক্ত জাহাজের প্রাক্তন নাবিকেরা তাদের কমরেডের উপর গোলা বর্ষণ করতে অস্বীকার করে।
চিত্রনাট্য উন্নয়ন
১৯২৫ সালে রুশ বিপ্লবের ২০তম বছর। কমিশন অব দ্য সেন্ট্রাল এক্সিকিউটিভ কমিটি সিদ্ধান্ত নেয় ১৯০৫ সালের বিপ্লবের উপর কয়েকটি কাজ মঞ্চস্থ করবে। পাশাপাশি একটি বিশেষ অনুষ্ঠানে একটি বিশাল চলচ্চিত্র প্রদর্শনী হবে, যাতে মৌখিক ভূমিকা, সঙ্গীত (একক ও ঐকতান বাদক দল) বিশেষ লিখিত বর্ণনাসহ নাট্যধর্মী উপস্থাপনা থাকবে, এবং চলচ্চিত্রটির নির্মাণ সেই বছরের মধ্যে শেষ হতে হবে। ফলে চলচ্চিত্রটির প্রস্তুতির সময় ছিল খুবই অল্প, মাত্র নয় মাসের মধ্যে চলচ্চিত্রের কাজ সম্পন্ন করতে হবে। নিনা আগাদঝানোভাকে পাণ্ডুলিপি রচনার জন্য এবং ২৭ বছর বয়সী সের্গেই আইজেনস্টাইনকে পরিচালক হিসেবে নির্বাচন করা হয়। শুটিং শুরুর পূর্বেও চিত্রনাট্য রচনা শেষ হয় নি। আগাদঝানোভা শুটিং শুরুর পরও চিত্রনাট্য উন্নয়নে কাজ করে যান। আগাদঝানোভা ও আইজেনস্টাইন ছাড়াও আইজেনস্টাইনের অন্যান্য সহকর্মীরা ছবিটির চিত্রনাট্যে সহযোগিতা করেন। আইজেনস্টাইনের সহকারী গ্রিগরি আলেক্সান্দ্রভ শুটিং ও সম্পাদনায় সাহায্য করেন।
মূল পাণ্ডুলিপিতে ১৯০৫ সালের বিপ্লবের বেশ কিছু ঘটনা ওঠে এসেছে। যেমন রুশ-জাপান যুদ্ধ, আর্মেনীয়-তাতার হত্যাকাণ্ড, সেন্ট পিটার্সবার্গে বিপ্লবী ঘটনাবলী, মস্কো গণঅভ্যুত্থান। চলচ্চিত্রটি সোভিয়েত ইউনিয়নের কয়েকটি শহরে চিত্রায়নের পরিকল্পনা করা হয়েছিল।
সমালোচকদের প্রতিক্রিয়া
আধুনিক সমালোচকেরা ব্রনিয়েনোসেৎস পটিয়োমকিন চলচ্চিত্রটির প্রশংসা করেন। পর্যালোচনা ভিত্তিক ওয়েবসাইট রটেন টম্যাটোস-এ ৪৪টি পর্যালোচনার ভিত্তিতে ৯.১/১০ গড়ে ছবিটির রেটিং স্কোর ১০০, যা দ্বারা মূলত "সতেজ ছাড়পত্র" লাভ বোঝায়। ওয়েবসাইটির পরিসংখ্যানে বলা হয়েছে, "একটি অন্যতম শ্রেষ্ঠকর্ম, ব্রনিয়েনোসেৎস পটিয়োমকিন সুন্দরতম সোভিয়েত চলচ্চিত্র, এবং এর মনতাজের সম্পাদনা কৌশল এখনকার সময় পর্যন্ত প্রভাব বিস্তারকারী হিসেবে রয়ে গেছে।" মুক্তির পর থেকে ব্রনিয়েনোসেৎস পটিয়োমকিন চলচ্চিত্রটিকে এখন পর্যন্ত নির্মিত সুন্দরতম প্রচারণামূলক চলচ্চিত্র হিসেবে উদ্ধৃত করা হয় এবং সর্বকালের সেরা চলচ্চিত্র হিসেবেও বিবেচিত হয়। চলচ্চিত্রটি ১৯৫৮ সালে ব্রাসেলস বিশ্ব মেলায় ২৬টি দেশের ১১৭ জন বিশেষজ্ঞের ভোটে সর্বকালের সেরা চলচ্চিত্র হিসেবে ঘোষিত হয়। ১৯৫২ সালে সাইট অ্যান্ড সাউন্ড ম্যাগাজিনে চলচ্চিত্রটি সেরা দশ চলচ্চিত্র তালিকার চতুর্থ স্থানে অবস্থান করে, প্রতি দশক পরে করা ভোটে পাঁচ দশক সেরা দশে অবস্থানের পর ২০১২ সালের ভোটে ১১তম স্থানে নেমে আসে।
২০১০ সালে এম্পায়ার সাময়িকীর "বিশ্ব চলচ্চিত্রের সেরা ১০০ চলচ্চিত্র" তালিকায় চলচ্চিত্রটি তৃতীয় স্থান অধিকার করে। ২০১১ সালের এপ্রিল মাসে চলচ্চিত্রটি ব্রিটিশ ফিল্ম ইনস্টিটিউটের পরিবেশনায় যুক্তরাজ্যের প্রেক্ষাগৃহে পুনঃমুক্তি দেওয়া হয়। পুনঃমুক্তিতে টোটাল ফিল্ম সাময়িকী চলচ্চিত্রটিকে পাঁচ তারকা প্রদান করে, এবং লেখে, "প্রায় ৯০ বছর হয়ে গেছে, আইজেনস্টাইনের এই শ্রেষ্ঠকর্ম এখনো গ্যারান্টিসহ নাড়ির স্পন্দন ত্বরান্বিত করবে।" ১৯৭৯ সালে ৩০ জন ফিনীয় চলচ্চিত্র সমালোচক ও বিশেষজ্ঞের করা সর্বকালের সেরা ১০০ চলচ্চিত্রের তালিকায় ব্রনিয়েনোসেৎস পটিয়োমকিন চলচ্চিত্রটি ২৩তম স্থান অধিকার করে।
পরিচালক অরসন ওয়েলস, মাইকেল মান এবং পল গ্রিনগ্রাস ব্রনিয়েনোসেৎস পটিয়োমকিন চলচ্চিত্রটিকে তাদের প্রিয় চলচ্চিত্রের তালিকায় রেখেছেন।
হোম ভিডিও
২০০৭ সালে এই চলচ্চিত্রের দুই ডিস্ক ওয়ালা সংরক্ষিত সংস্করণের ডিভিডি প্রকাশ করে। টাইম ম্যাগাজিনের রিচার্ড করলিস এই ডিভিডিকে সেই বছরের সেরা দশ ডিভিডির পঞ্চম সেরা বলে উল্লেখ করেন।
হাটখোলা ইউনিয়ন
হাটখোলা ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
বর্তমান চেয়ারম্যান
মাওলানা কে এম রফিকুজ্জামান
পূর্বাচল নতুন শহর প্রকল্প
থাম্ব|জয় বাংলা চত্বর, পূর্বচল, সেক্টর ১০ (২০১৯) পূর্বাচল নতুন শহর প্রকল্প বাংলাদেশ সরকারের একটি উন্নয়ন প্রকল্প যার উদ্দেশ্য ঢাকা মহানগরীর অদূরে পূর্বাচল এলাকায় একটি আধুনিক ‘টাউনশীপ’ স্থাপন করা। এর জন্য রূপগঞ্জ থানা ও কালীগঞ্জ থানা এলাকার ৬,১৫০ একর জমি নির্বাচন করা হয়েছে। এখানে ২৬ হাজার আবাসিক ভবন স্থান এবং ৬২ হাজার এপার্টমেণ্ট নির্মাণ করা হবে। এই টাউনশীপকে ৩০টি সেক্টরে ভাগ করা হয়েছে।
এটি রাজউক এর একটি প্রকল্প। ১৯৯৫ সালে রাজধানী ঢাকার সম্প্রসারণের লক্ষ্য নিয়ে ‘পূর্বাচল নতুন শহর প্রকল্প’ গৃহীত হয়েছিল। ১৯৯৫ সালের জুলাই থেকে ২০২০ সালের ডিসেম্বর পর্যন্ত সময়ে এ প্রকল্পের বাস্তবায়ন হয়েছে ৬৮ শতাংশ। প্রকল্প অনুমোদনের পর বিভিন্ন কারণে বহুবার নকশা সংশোধন করা হয়েছে। বারবার সংশোধনের পর প্রকল্প ব্যয় ৭ হাজার ৭৮২ কোটি ১৫ লাখ টাকায় উন্নীত হয়েছে। ‘প্রকল্পের আওতাধীন প্রধান প্রধান কার্যক্রম, যেমন ভূমি উন্নয়ন, অভ্যন্তরীণ রাস্তা নির্মাণ, ড্রেন ও ফুটপাত নির্মাণ, নদীর তীর সংরক্ষণ ইত্যাদি কার্যক্রম সম্পন্ন হয়েছে। প্রকল্প এলাকায় ১০০ একর জায়গায় সুউচ্চ আইকনিক টাওয়ার স্থাপনের পরিকল্পনা রয়েছে।
প্রকল্পের অবস্থান
পূর্বাচল নতুন শহর প্রকল্প প্রকল্পটি ঢাকা থেকে ১৬ কিমি দূরে নারায়ণগঞ্জ জেলার রূপগঞ্জ উপজেলা এবং গাজীপুর জেলার কালীগঞ্জ উপজেলায় অবস্থিত। এর পাশ দিয়ে বালু নদী ও শীতলক্ষ্যা নদী বয়ে গেছে।
ভূমি ব্যবহার
“পূর্বাচল নতুন শহর” স্থাপনের জন্য সরকার ছয় হাজার ২২৭ একর ভূমি অধিগ্রহণ করছিল। এর মধ্যে নারায়ণগঞ্জ অংশে রয়েছে ৪ হাজার ৫৭৭ দশমিক ৩৬ একর ভূমি এবং গাজীপুর অংশে রয়েছে  ১৫শ একর জমি। মূল পরিকল্পনা অনুযায়ী মোট ভূমির মধ্যে আবাসিক প্লটে ব্যয় হবে ৩৮ দশমিক ৭৪ শতাংশ ভূমি। এছাড়া সড়ক তৈরীতে ব্যয় হবে ২৫.৯০  শতাংশ, সামাজিক অবকাঠামো তৈরিতে ব্যয় হবে ৩.০৪ শতাংশ, লেক তৈরিতে ব্যয় হবে ৭.১০ শতাংশ, প্রশাসনিক ও বাণিজ্যিকে প্লট তৈরিতে ব্যয় হবে ৬.৪১ শতাংশ, শিক্ষাপ্রতিষ্ঠান ও শিক্ষা সংশ্লিষ্ট অন্যান্য প্রতিষ্ঠান নির্মাণে ৬ শতাংশ ব্যয় ভূমি। জনেসমাগম ও খেলার মাঠের জন্য ব্যয় হবে ২.৫০ শতাংশ বরাদ্দ রাখা হয়েছিল। অবশিষ্ট ১০.৩১ শতাংশ ভূমি সংরক্ষিত রাখা হয়েছিল। ঢাকা জেলার খিলক্ষেত থানায় কুড়িল ফ্লাইওভার থেকে “পূর্বাচল নতুন শহর” পর্যন্ত ৩ দশমিক ৫ কিলোমিটার দীর্ঘ সংযোগ সড়ক নির্মাণে ১৫০ একর জমি ব্যবহার করা হয়েছে।
প্রকল্পের বর্তমান অবস্থা
সেক্টরের ১–৫, ১১ থেকে ১৪ এবং ১৭ এর সাইট বিকাশ কাজ প্রায় শেষ হয়েছে। অন্যান্য সেক্টরের জন্য সাইট বিকাশের কাজ এগিয়ে চলছে। গাজীপুর অংশে সাইট বিকাশের প্রাক্কলন সম্পন্ন হয়েছে এবং কার্যকর করার জন্য দরপত্র প্রক্রিয়াধীন রয়েছে। ১ থেকে ৫, ১১, ১৩, ১৪ এবং ১ সেক্টর নম্বর সেক্টরে রাস্তা নির্মাণ কাজ প্রায় শেষ হয়েছে। অন্যান্য সেক্টরের জন্যও সড়ক নির্মাণের কাজ চলছে। ১ম পর্বে সাত নম্বর সেতুর নির্মাণ কাজ চলছে। দ্বিতীয় পর্যায়ে ৪ নং ব্রিজের নির্মাণ কাজ চলছে। বাকি ব্রিজগুলি টেন্ডার প্রক্রিয়াধীন রয়েছে। সংযোগ কর্তৃপক্ষের মাধ্যমে বিদ্যুৎ, গ্যাস, জল সরবরাহ, নিকাশী ও টেলিযোগাযোগ ইত্যাদি ইউটিলিটি পরিষেবা প্রতিষ্ঠার জন্য প্রয়োজনীয় ব্যবস্থা গ্রহণ করা হচ্ছে। ৪, ৫ এবং ১ নং সেক্টরে প্লট হস্তান্তরটি ২০১১ সালের মার্চ মাসে শুরু হয়। ৩, ১১, ১২, ১৩ এবং ১৪ সেক্টরে প্লট হস্তান্তর দ্রুত শুরু হবে বলে আশা করা হচ্ছে।
থাম্ব|সেক্টর -১৩ (২০১৯) অনিশ্চয়তায় পড়ে থাকা ২৫,০০০ মালিককে প্লট হস্তান্তর করতে আরও পাঁচ বছর সময় লাগতে পারে। প্রকল্পটি শেষ করার নির্ধারিত সময় ছিল ২০০৮। তবে এটি এখনও আরও বেশি সময় নিতে পারে কারণ এখন পর্যন্ত কেবল ২৫ শতাংশ কাজ শেষ হয়েছে। প্রকল্পের মানচিত্র অনুসারে, এখানে ১০ টি সেতু থাকবে, তবে এ সংক্রান্ত কোনও দরপত্র কার্যকর করা হয়নি। ১, ৪, ৫, ১১ এবং ১৭ সেক্টরের ১৪০ কিলোমিটারের মধ্যে প্রকল্পের কেবল ১৫ কিলোমিটার রাস্তা সম্পন্ন হয়েছে। ৪, ৫ এবং ১৭ সেক্টরে প্লট হস্তান্তর শুরু হয়েছে। বিদ্যুৎ, গ্যাস, জল সরবরাহ, নিকাশী ও টেলিযোগাযোগের মতো ইউটিলিটি পরিষেবা প্রতিষ্ঠার জন্য প্রয়োজনীয় পদক্ষেপ নেওয়া হয়নি। ২০২২ সালের জানুয়ারি পর্যন্ত ২৭ বছরে এর সামগ্রিক অগ্রগতি ৭৫ শতাংশ।
মূল পরিকল্পনার পরিবর্তন
শুরুতে পূর্বাচল নতুন শহর স্থাপনের জন্য যে পরিকল্পনা করা হয়েছিল তা সময়ে সময়ে পরিবর্তন করা হয়েছে। মূল পরিকল্পনার অনেক কিছু বাদ দেয়া হয়েছে। অন্যদিকে নতুন নতুন উপ-প্রকল্প অন্তর্ভুক্ত করা হয়েছে। মূল পরিকল্পনা প্রণয়নের সময় লক্ষ্য ছিলে যে এ প্রকল্পের মাধ্যমে ১০ লাখ মানুষের বসবাস উপযোগী আবাসন ব্যবস্থা গড়ে তোলা হবে। ক্রমশঃ পরিবর্তিত সর্বশেষ নকশা অনুসারে এ প্রকল্পে ২৭ লাখ মানুষ বাস করবে মর্মে লক্ষ্যমাত্রা পুনঃনির্ধারণ করা হয়েছে। যে সকল নতুন উপ-প্রকল্প গ্রহণ করা হয়েছে তার একটি হলো ‘দ্য বোট’ শেখ হাসিনা আন্তর্জাতিক ক্রিকেট স্টেডিয়াম যেটির ধারণ ক্ষমতা ৫০ হাজার। বাংলাদেশ ক্রিকেট বোর্ডকে এতদুদ্দেশ্যে মাত্র ১০ লাখ টাকার বিনিময়ে ৩৭.৪৯ একর জমি হস্তান্তর করা হয়েছে।
সিলেটের মরমী সঙ্গীত
মরমী সাহিত্যে গোড়াপত্তন
সিলেট একটি প্রাচীন জনপদ। আর্যদের বহু পূর্বে এ অঞ্চলে অস্ট্রেলীয়, দ্রাবিড় মঙ্গোলীয়সহ বিভিন্ন জাতিগোষ্ঠী বসবাস করত। গারো, খাসিয়া, নাগা, কুকি প্রভৃতি আধিবাসীদের প্রাচীন কাব্য, ভাষা, ধর্মীয় রীতি-নীতি, আচার-উপচারে প্রফুল্লীত সাহিত্যে খ্রিস্টিয় চতুর্থ শতকে মিশ্রণ ঘটে আর্য সংস্কৃতির। অতপর সাত শত হিজরী থেকে মুসলমানদের আগমনের মধ্য দিয়ে ধীরে ধীরে মুসলিম সংস্কৃতির বিকাশ ঘটে। ১৩০৩ খ্রিষ্টাব্দে শাহ জালাল সহ ৩৬০ ষাট আউলিয়ার আগমনে সুফীবাদের প্রচলন শুরু হয়। এখানে আগত সুফী সাধকরা ইসালামিক আদর্শ ছড়িয়ে দিতে এখানকার আদিবাসীদের বিভিন্ন ভাষায় শিক্ষা দেন ইসলামিক পদ্ধতি বা রীতি রেওয়াজ। যার মধ্যে অন্যতম আরবী ফার্সী ও উর্দু । উল্লেখ্যিত ভাষা গুলোর সমন্নয়ে মরমী সাহিত্য নামে জন্ম নেয় এক নতুন সাহিত্যের । যাকে আজ কাল বলা হয় সিলেটের মরমী সাহিত্য। আরবী, ফার্সী ও উর্দু ভাষায় রচিত কাব্য, পুথি, গান ও পালা ইত্যাদি নিয়ে মরমী সাহিত্যের যাত্রা শুরু হয় বলে চৌধুরী গোলাম আকবর সহ গবেষকগণ বলে থাকেন। সিলেটের প্রাচীন সাহিত্যের মধ্যে রয়েছে মদনুল ফওয়ায়েদ নামের ইসলামী গ্রন্থ । লিখেছেন তরফ বিজেতা নাসির উদ্দীনের প্র-পৌত্র দিল্লীর সুলতানী দরবার হতে মালেক-উল- উলামা উপাধি প্রাপ্ত শাহ সৈয়দ ইসরাইল, গ্রন্থের ভাষা ফার্সী। শ্রীহট্টের পৈলের সৈয়দ বংশের শাহ সৈয়দ রেহান উদ্দীন ফার্সী ভাষায় কবিতা লিখে দিল্লী হতে 'বুলবুলে বাংলা' উপাধিতে খ্যাত হন। তিনি উর্দু ভাষায় 'মসনবীয়ে বাকাউলী' 'খাবনামা' গ্রন্থদ্বয় রচনা করেন আরবী ফার্সী প্রচার ও প্রসারের জন্য এ অঞ্চলে প্রবাদ ছিলঃ<Center>ফার্সী জানে না যে কুমার তারে মুহ করমু না ভাতার'।
<Center>সিলেটে ফার্সী ভাষার প্রভাব ছিল বেশি। এ বিষয়টি মধ্যযুগীয় কবি সুলতান রচিত নবী বংশ গ্রন্থে এভাবে উল্লেখ্য করেন আরবী ফার্সী ভাষে কিতাব বহুত আলেমানে বুঝে, না বুঝে সুত''
<Center>সিলেটে ঔপনিবেশিক ভাষার আগমন ঘটলে হিন্দু সংস্কৃত ভাষায় এর প্রভাব পরে । ফলে ধীরে ধীরে সংস্কৃত ভাষা তার পরিচিতি হাড়াতে থাকে। যার ঈঙ্গিত পাওয়া যায় চৈতন্য মঙ্গল কাব্যে, কবি জয়ানন্দের লিখা থেকেঃ তিনি লিখেনঃ ব্রাহ্মণ রাখিবে দাড়ি পারস্য পড়িবে মোজা পায়ে নড়ি হাতে কামান ধরিবে মসনবী আবৃত্তি করিবে দ্বিজবর জকাচুরি ঘাটি ঘটিবেক নিরন্তর। এছাড়া উর্দু, আরবী ও ফার্সী ভাষায় 'উর্দূ ব্যাকরণ' 'রেয়াজুল নুর' 'গোল দস্তে আকাঈদ' নামের বিভিন্ন গ্রন্থ সহ পীর আউলিয়াদের জীবনী ইত্যাদি লিখিত বহু গ্রন্থ সিলেটের প্রাচীন সাহিত্যের স্বাক্ষর হয়ে আজও সংরক্ষিত হচ্ছে। ১৪০০ সালে থেকে এ অঞ্চলে সিলেটি নাগরী নামে এক লিপির উদ্ভব ঘটে এবং এ লিপির ভাষায় লিখিত হয় বিপুল সংখক ইসলামি গ্রন্থ (কিতাব) সহ অনেক পই-পুঁথি, গজল-কবিতা, ডাক-ডিঠান, ধাঁধাঁ-ছিলক, জারী-সারী ইত্যাদি। যা বাংলা লোকসাহিত্যের আওতাভুক্ত ।
মরমী সাহিত্যের ভাবধারা
১৩০০ খ্রিষ্টাব্দের গুড়াথেকে পীর আউলিয়ার আনিত সংস্কৃত ইসলামীক মতবাদ যখন সিলেট অঞ্চল প্লাভিত করে ছিল, তখন থেকে সাধক ফকিরদের চেষ্টা-প্রচেষ্টার ফলে মানুষকে শিক্ষার মাধ্যমে গড়ে তুলতে রচিত হয় পুঁথি পুস্তক, রাগ ও মরমী সঙ্গীত । যার প্রধান বিষয়বস্তু নামায, রোজা, হজ্ব, যাকাত, ইসলামী ইতিহাস, ঐতিহ্য, কাহিনী ইত্যাদি। যার থেকে ধীরে ধীরে পীর আউলিয়ার নির্জন সাধনাগারে আধ্যাত্মিক ওয়াজ নসিয়তসহ হূদয় হতে উচ্চারণ হয় ছন্দের। পরে এটিই মুর্শিদি বা ফকিরালী গান বা মরমী সঙ্গীত নামে খ্যাত হয়। যার মুল কথা মোস্তফা কামালের ভাষায় এভাবে এসেছেঃ খোদা প্রেমিক মানুষ প্রেম পিপাসায় দগ্ধ হয়ে সুর মুর্ছনায় মাধ্যমে যে ভাবের কথা ব্যক্ত করে, গবেষকদের ভাষায় এটিই গান। মরমী সঙ্গীতের গবেষক আসাদ্দর আলী বলেন; আধ্যাত্মিক সুর মুর্ছনার কাফেলায় সিলেটের অবস্থান প্রথম কাতারে। কারণ হচ্ছে হাজার হাজার আউলিয়ার সংস্রব পেয়ে এ অঞ্চলের মানুষ যুগ যুগ ধরে ভাব দেশের বাসিন্দায় পরিণত । তাই যুগে যুগে এখানে জন্ম হয়েছে অসংখ পীর, ফকির, সাধক ও মরমী কবিদের। মরমী সঙ্গীত ভাবের কথা, ভাব ছাড়া এর মর্মবাণী উদ্ধার করা সম্ভব নয়। চণ্ডীদাস তার এক কবিতায় বলেনঃ<Center>মরম না জানে ধরম বাখানে এমন আছ-এ যারা কাজ নাই সখী তাদের কথায় বাহিরে রহুন তারা </Center>
সিলেটে মরমী সঙ্গীতে প্রেম বিরহ ছাড়া সৃষ্টি তত্ব, ভাব তত্ব, ধর্ম দর্শন, মানব কল্যাণ সহ বিভিন্ন ভাব ধারার রচিত বলে গবেষকদের লিখায় পাওয়া যায়। দৃষ্টান্ত স্বরুপ মরমী গবেষক মধ্যযুগের কবি তাজ উদ্দীন মোহাম্মদের একটি কবিতা, যা সৃষ্টি তত্বের উপর কবি লিখেছেন<Center>আপনার কুদরত আগে করিতে জাহের নিজ নুরে আমার নুর পয়দা কৈলেন ফের আমার নুরেতে পয়দা তামাম জাহান আরশ, কুরশী, লওহ কলম ও লা-মাকান</Center>
কবি তাজ উদ্দীনের কবিতার সারাংশ পাওয়া যায়, মধ্যযুগের কবি আলাওলের এ কবিতা থেকেঃ<Center>পূর্বেতে আছিলা প্রভূ নৈরূপ আকার ইচ্ছিলেক নিজ সখা করিতে প্রচার নিজ সখা মোহাম্মদ প্রথমে সৃজিলা সেই জ্যোতি নুরে ত্রিভূবন নির্মীলা</Center>
মধ্যযুগের সিলেটের কয়েক জন মরমী কবির কবিতা ও গানের আংশিক<Center>সেতারে সে তার, বাঁজে তার, তারে তারে ধর তারে, পাবে তারে দুমের ঘরে তারের বাজনা শিখলে নারে, নামাজ পড়ো কার । (কবি গোলাম মোস্তফা হোসাইনি)</Center>
<Center>দয়াল রসুল হবিব বিনে কে আছে আমার সকলি ছাড়িয়া দয়াল ধইরাছি চরণ তোমার। (সৈয়দ আব্দুর রহিম হোসাইনি চিশতি)</Center>
<Center>কহে সুলতান, জীবন স্বপন, মরণ জানিয় সার সে পন্থ ছাড়িয়া, আসারে মজিয়া, ভুলি রইল অনির্বার । (মধ্যযুগের কবি সৈয়দ সুলতান)</Center>
<Center>অজুদে মজুদ আছে লীলার কারখানা সৈয়দ শাহনুরে কইন দেখলে তনু ফানা। (সৈয়দ শাহনুর)</Center>
বাউল সাধনা ও মরমী বাদের মিশ্রণ
মরমী কবিরা তাসাউফপন্থী। মরমীবাদ ও সূফীতত্ত্ব সাধারণত মুর্শিদ প্রদর্শিত তরিকা র নামে পরিচিত। এশক্, মহববত বা আল্লাহ প্রেমই মরমী সঙ্গীতের বিষয়বস্তু । পৃথিবীর সৃষ্টি রহস্যের ভেদবিধি নিয়েই মরমী কবিরা সঙ্গীত রচনা করেন। সিলেটের প্রায় সব মরমী কবিগণ চিশতীয়া তরিকার অনুসারী। হযরত খাজা মঈনুদ্দিন চিশ্তী (র.) (১১৪২-১২৩৬) দ্বাদশ শতাব্দিতে ভারত উপমহাদেশে আজমির শরীফে এ তরিকা প্রতিষ্ঠা করেন। মুসলিম সূফী সাধকদের ইসলামের বাণী নিয়ে এ দেশে আগমনকাল থেকেই ‘মরমী বা ছামা সঙ্গীতের' প্রচলন হয়। তাই সুলতানী আমলে মরমীবাদের উদ্ভব ও বিকাশ ঘটেছে বলে ধারণা করা হয়। এর বিকাশের শুরু থেকেই মরমী ভাবধারা জনমনে ব্যাপক প্রভাব বিস্তার করে এবং এই ভাবধারাই অকৃত্রিম সহজাত ঐতিহ্যের প্রতীক হয়ে উঠে। সৈয়দ মোস্তফা কামালের মতে পরবর্তিতে (আনুমানিক ১৬৫০খ্রিঃ) চৈতন্যবাদ ও জগন্মোহনী ভাবধারার সংমিশ্রণে বাউল মতবাদের জন্ম হওয়ায় বৈঞ্চব পদাবলীতে মরমীবাদ সাহিত্যের প্রভাব পড়ে। বৈঞ্চব পদাবলীর পুর্বরাগ, অনুরাগ, বংশী, বিরহ, সম্মিলন ইত্যাদি শব্দ নামে উপনামে সূফীবাদে সরাসরি গ্রহণ করা হয়। এভাবে সূফীবাদকে বৈঞ্চব্বাদে সংযুক্ত করে একটা ধূম্রজাল তৈরি হয়েছে বলে সৈয়দ মোস্তফা কামাল সহ গবেষকবৃন্দের ধারণা । সৈয়দ মোস্তফা কামাল লিখেন; জগমোহন গোসাঈ বাউল সম্প্রদায়ের প্রবর্তক। তাকে আদি বৈষ্ণব ধর্মের প্রবর্তক হিসেবেও গণ্য করা হয়। হবিগঞ্জ সদর উপজেলার মাছুলিয়া গ্রামে তার আখড়া বিদ্যমান। জগন্মোহিনী সম্প্রদায়ের জপতপের মূলমন্ত্র ‘গুরু সত্য'। জগমোহন গোসাইর এক প্রশিষ্যের নাম রামকৃষ্ণ গোসাঈ। বানিয়াচং উপজেলার বিথঙ্গলে তার প্রধান আখড়া রয়েছে। এ আখড়ার অধীনে প্রায় চারশ' ছোট বড় শাখা আখড়াও আছে। হবিগঞ্জ, নেত্রকোণা, কিশোরগঞ্জ ও সুনামগঞ্জে এ সম্প্রদায়ের অনেক বাউল-বৈষ্ণব-বৈষ্ণবী ছিল ও আছে। রামকৃষ্ণ গোসাঈর বারো জন শিষ্যের নামে বারোটি শাখা প্রতিষ্ঠিত হয়েছে। ঢাকার ফরিদাবাদেও এ সম্প্রদায়ের একটি বড় আখড়া আছে। এরা কোন ধরনের জাতপাতের ধার ধারে না। পরবর্তীকালে এদের প্রভাব এক শ্রেণীর মুসলমান বাউলদের মাঝে আছর করে। বর্তমানে বাউলদের জড় অত্যন্ত গভীরে। সূফী সাধক ও মরমী কবি সৈয়দ জহুরুল হুসেন (র.) (১৮৭৬-১৯৪২ খ্রিষ্টাব্দ মধুপুর-বাহুবল-হবিগঞ্জ) এদের বে-শরা কাজ কারবারের বর্ণনা করেছেন এভাবে : কি হৈল আখেরী কালে ঝুটা পীরে শিক্ষা দিল গান-বাজনা জিকিরের তালে নামাজ রোজার নাই লেশ, গান বাজনা জিকিরে বেশ অঙ্গে ঘটায় আজব বেশ, লুণ্ঠন করে হাতের তালে নামাজ রোজা নাই করিল, দলিল মতে কাফির হৈল ঈমান আমান সব হারিল ঝুটা পীরের ঠেকে জালে দল বেঁধে গান করা মানা, তালিতাল বাজায় কানা শাস্ত্রেতে নিষেধ দেখে না, মত্ত হৈল লোভের মেলে বালক পীর কাম বেপারী, ছুটে আসে কত নারী একে অন্যে মাশুকদারী, গোল ঘটায় সব এক মফিলে পীর বলে নাই আপন পর, আসা-যাওয়া কর বিস্তর অপর নারী মাশুক ধর, মত্ত হয় সব বালক দলে ‘নাউজ্জুবিল্লাহ' এই তরিকায়, শয়তান তথায় শীঘ্র যায় দলে দলে নরকে যায়, বড় পীর লিখেন দলিলে জহুর বলে ব্যক্ত কথা, মনে কেহ না পাও ব্যথা খাজা মঈনুদ্দীনের বার্তা ‘মক্তুবাতে' এসব মিলে।
অতপর অধুনা যুগে এসে মরমী কবি দেওয়ান হাসন রাজায় লিখেন বিকাইলেনি ঐ বন্ধে কিনে গো সজনী সই, বিকাইলেনী ঐ বন্ধে কিনে ছাইড়া থাকতে পারবনা গো কি হইল মোর মনে - গো সজনী সই তার লাগিয়া প্রাণে আমার দৈর্য নাহি মানে কি জানি কি কৈলগো মোরে মন-মোহনে তার সম কেহ নাই এই ত্রিভূবনে তার মত নাহি দেখি ধিয়ানে গিয়ানে
মরমী সঙ্গীতকে ভাবুকদের মনের অনুরাগের ফসল বলা হয়। মরমী কবি তার হূদয়ের বাসনা আপন সৃষ্টির মাঝে ফুঁটিয়ে তুলেন কিন্তু সেখানে প্রতিবিম্ব হয় দেশ, কাল, প্রাত্রের মনের কথায়। সিলেট মরমী সাহিত্যের অব্যাহত ধারায় আরেক মহাত্ম কবি 'আরকুম শাহ' কে পাওয়া যায় সিলেট গীতি সাহিত্যেঃ আরকুম শাহ'র জনপ্রিয় একটি গানঃ সোনার পিঞ্জিরা আমার কইরা গেলায় খালিরে হায়-রে আমার যতনের পাখি সুয়ারে, একবার পিঞ্জিরায় আও দেখি আজ্ঞা মতে এই দেহাতে কইলা পরবাস এখন কেন যাও ছাড়িয়া করিয়া নৈরাশ -রে
লোকসাহিত্যের পত্তন
পৃথিবীতে মানুষের আগমন কাল থেকে শুরু করে হাজার হাজার বত্সর পর্যন্ত মানুষের মনে বোনা সুর যুগ যুগান্তর পুর্বের মানুষের সাহিত্য ছিল । যা আজ নৃত্বান্তিক ভাবে লোকবিজ্ঞানীরা স্বীকার করেন এবং সে সাহিত্য ক্রমধারাই মুলত জন্ম দিতে সফল আজকের লিখিত সাহিত্যের। অবহমান পৃথিবীতে মানুষের আসা যাওয়ার গতি থেমে নেই। তাই বলা হয়, আদিম প্রভাতের অরন্যচারী সরল মানুষের চিন্তা ভাবনাকে কেন্দ্র করেই হয়েছে কাব্যের জন্ম। যে কাব্যে মানুষ ব্যাখ্যা দিয়েছে নিজের অবার্চীন চিন্তা-চেতনার দর্শন। মানুষের এ চিন্ত-চেতনায় সর্বজীবে পৃথীবির অতিলৌকিক এক শক্তির অস্তিত্ব দেখেছে । যাকে মানুষ প্রেম বলে ধারণায় স্থিতি করে প্রাকাশ করেছে ভাব। যুগে যুগে এ ভাব বা প্রেমই বিভিন্ন ধর্ম বিশ্বাষের রুপান্তর বলে জেমস জেয়েস তার বিখ্যাত গ্রন্থ মনোমিথ (Mono Myth)এ বলেছেন । আদিম সভ্যতা সংস্কৃতি যেন একেক মানুষের চিন্তার একেকটি স্বপ্ন। যা জন্ম দিয়েছে একেকটি বুদ্ধদের। বিভিন্ন প্রাকৃতিক পরিবেশ ও ভৌগোলিক সীমাবদ্ধতা ভিন্ন চিন্তা-চেতনা, ধর্ম-বিশ্বাষ ও সংস্কৃতির উৎস। এ ভিন্নতার সংমিশ্রণ-মিলন এবং বিরহকেই বলা হয় লোকসাহিত্য। যা এক যুগে জন্ম আর অন্য যুগে হয়েছে সংস্কার। উদাহরণ স্বরুপ ভারতীয় সংস্কৃতিকে নেয়া যাক; এক কালে ইন্দোইউরোপীয় সংস্কৃতি ও ভাবধারা এ অঞ্চল প্রফুল্লীত হয়েছিল। পরবর্তিতে বহু ধর্মীয় ভাব ও চিন্তার মিশ্রণে জন্ম দিয়েছে ভিন্ন ভিন্ন মতবাদের। যা আবার বিভিন্ন ভাবধারায় প্রভাম্বিত হয়ে ভিন্ন নামে প্রকাশ-বিকাশ লাভ করেছে মানব সমাজে।
গুয়ানোসিন ডাইফসফেট
জিটিপিয়েজ অ্যানজাইমের প্রভাবে জিটিপি-র ডিফসফোরাইলেশন প্রক্রিয়ায় জিডিপি উৎপন্ন হয়৷ সিগনাল ট্রাকডাকশন প্রক্রিয়ায় জি-প্রোটিন এরকম একটি অ্যানজাইম।
জিডিপি পাইরুভেট কাইনেজ ও ফসফোইনলপাইরুভেটের উপস্থিতিতে জিটিপিতে রূপান্তরিত হয়।
মৌসুমী ভৌমিক
মৌসুমী ভৌমিক (জন্ম: ২৯শে ডিসেম্বর, ১৯৬৪) একজন সংগীত শিল্পী, গীতিকার, লেখক, অনুবাদক, সম্পাদক, আর্কাইভিস্ট, ফিল্ড রেকর্ডিস্ট ও গবেষক। ২০০০ সালে প্রকাশিত 'এখনো গল্প লেখো' অ্যালবামে মৌসুমীর গাওয়া 'স্বপ্ন দেখব বলে' গানটি সকল শ্রেণির মানুষের কাছে অসম্ভব জনপ্রিয়তা লাভ করে, তিনি এই গানটির গীতিকার আর সুরকারও। ২০১৭ সালে প্রকাশিত হয় মৌসুমী ভৌমিকের সর্বশেষ এ‌্যলবাম 'songs from 26H অথবা, তাই তোমার কাছে ফিরে ফিরে আসি'। গান গাওয়া আর লেখার পাশাপাশি কলকাতার যাদবপুর বিশ্ববিদ‌্যালয়ের প্রাক্তন ছাত্রী এবং ওই বিশ্ববিদ‌্যালয়ের অধীনে গবেষণারত মৌসুমী একজন নিবিড় গবেষকও। পশ্চিমবাংলা, বাংলাদেশ, আসাম, লণ্ডনের নানাপ্রান্তের মানুষের লোকগানের সংগ্রাহক মৌসুমী ভৌমিক 'দ্য ট্রাভেলিং আর্কাইভ (www.thetravellingarchive.org)-এর অন‌্যতম প্রতিষ্ঠাতা।
কর্মজীবন
নয়ের দশকের শুরুতে মৌসুমী ভৌমিক কাজ করেছেন কলকাতা থেকে প্রকাশিত ইংরেজি দৈনিক 'দ‌্য স্টেটসম‌্যান'-র সাব-এডিটর হিসাবে, পরে কলকাতার 'স্ত্রী' (Stree Books) প্রকাশনা সংস্থার সম্পাদনা বিভাগে। নয়ের দশক থেকেই মৌসুমী গান লেখেন এবং নিজেই সুর দিয়ে গানও। মৌসুমী ভৌমিক ২০০২ সালে "পারাপার" নামে একটি গানের দল গঠন করেন, কলকাতা ও লন্ডনের সদস্য নিয়ে এটি গঠিত হয়েছিলো।
তারেক মাসুদের "মাটির ময়না" সিনেমার সংগীত পরিচালনাও তিনি করেছিলেন। এই সিনেমাটি ২০০২ সালে কান চলচ্চিত্র উৎসবে সমালোচক পুরস্কার এবং ২০০৩ সালে করাচির কারা চলচ্চিত্র উৎসবে সেরা সংগীতের জন্য পুরস্কৃত হয়।
এছাড়াও তিনি পশ্চিমবঙ্গ, বাংলাদেশ, আসাম, লণ্ডনের বাংলাভাষী মানুষের লোকগান সংগ্রহ এবং এ নিয়ে গবেষণার কাজে নিজেকে নিয়োজিত রেখেছেন।
সংগীত সংগ্রাহক ও গবেষক মৌসুমী ভৌমিক 'ট্রাভেলিং আর্কাইভ' www.thetravellingarchive.org নামের চলমান ইন্টারনেট আর্কাইভের অন‌্যতম স্থপতি।
মৌসুমী ছোটদের জন‌্য বই লিখেছেন, অনুবাদও করেছেন; সম্পাদনা করেছেন বাঙালী মুসলমান মেয়ের শিক্ষা, বামপন্থী আন্দোলনের নারী বিষয়ক বইও।
অল ইন্ডিয়া ফেডারেশন অফ ডেমোক্রেটিক ওমেন
থাম্ব| [[হায়দ্রাবাদ|হায়দ্রাবাদে এশিয়ান সোশ্যাল ফোরামে অল ইন্ডিয়া ফেডারেশন অফ ডেমোক্রেটিক ওমেন বিক্ষোভকারীরা]] অল ইন্ডিয়া ফেডারেশন অফ ডেমোক্রেটিক ওমেন হল ভারতের একটি মহিলা সংগঠন, যা ভারতের মার্কসবাদী কমিউনিস্ট পার্টি (ইউনাইটেড) এর মহিলা শাখা। ভারতের মার্কসবাদী কমিউনিস্ট পার্টি (ইউনাইটেড)-এর কেরালা রাজ্য কমিটির সদস্য পি. কৃষ্ণম্মল, অল ইন্ডিয়া ফেডারেশন অফ ডেমোক্রেটিক ওমেন-এর সাধারণ সম্পাদক৷ পূর্বে এটি, ভারতের মার্কসবাদী কমিউনিস্ট পার্টির প্রধান পূর্বসূরির মহিলা শাখা ছিল।
স্যামুয়েল জেন্ডাই
স্যামুয়েল জেন্ডাই একজন ভারতীয় রাজনীতিবিদ। তিনি ২০১৭ মণিপুর বিধানসভা নির্বাচনে ভারতীয় জনতা পার্টির সদস্য হিসাবেতেমেনলং আসন থেকে  মণিপুর বিধানসভা সদস্য নির্বাচিত হয়েছিলেন।   এর আগে তিনি মণিপুর স্টেট কংগ্রেস পার্টি, মণিপুরের ফেডারেল পার্টি এবং নাগা পিপলস ফ্রন্টের সদস্য ছিলেন।
বাড়ীয়া ইউনিয়ন
বাড়ীয়া ইউনিয়ন বাংলাদেশের ঢাকা বিভাগের গাজীপুর জেলার গাজীপুর সদর উপজেলার অন্তর্গত একটি ইউনিয়ন।
শিক্ষা
শিক্ষার হার: ৩৮%
জনপ্রতিনিধি
বর্তমান চেয়ারম্যান: মোঃ হাবিবুর রাহমান খান (হাবিব) প্রাক্তন চেয়ারম্যানগণের তালিকা:
বহিঃসংযোগ
ওয়েবসাইট
ওয়েলকাম মেট্রো স্টেশন
ওয়েলকাম মেট্রো স্টেশন  দিল্লি মেট্রোর রেড লাইন ও পিঙ্ক লাইনকে সংযোগকারী মেট্রো স্টেশন। দিল্লির প্রথম ও তৃতীয় পর্যায়ে তৈরি মেট্রো স্টেশন গুলির মধ্যে এটি একটি।
স্টেশন বিন্যাস
রেড লাইনের স্টেশন বিন্যাস পিঙ্ক লাইনের স্টেশন বিন্যাস
মেগাচেরা
মেগাচেরা হলো Cerambycidae পরিবারভুক্ত এক প্রকার গুবরেপোকা গোত্র। এর নিম্নলিখিত প্রজাতি রয়েছে -
কালাত জেলা (বেলুচিস্তান)
কালাত জেলা অথবা কালাট নামেও ডাকা হয়ে থাকে পাকিস্তানের বেলুচিস্তান প্রদেশে অবস্থিত একটি অন্যতম জেলা। এটি ২৬টি প্রদেশের মধ্যে একটি এবং  (২৫৫৬ বর্গ মাইল) এলাকা জুড়ে গঠিত হয়েছে। ২০০৫ সালের আদমশুমারীর হিসাব অনুযায়ী জেলাটিতে জনসংখ্যার ছিল প্রায় ৪০০,০০০ জনেরও বেশি সংখ্যক। জেলাটি কালাত শহর থেকে পরিচালিত হয়ে থাকে।
প্রশাসন কর্মকাণ্ড
জেলাটি প্রশাসনিকভাবে নিম্নোক্ত ২টি তহসিলে বিভক্ত হয়ে গঠিত হয়েছে:
লেটপাও হাওকিপ
লেটপাও হাওকিপ একজন ভারতীয় রাজনীতিবিদ এবং ন্যাশনাল পিপলস পার্টির সদস্য। হাওকিপ সর্বপ্রথম ২০১৭ সালে চাঁদেল জেলার চাঁদেল আসন থেকে মণিপুর আইনসভার সদস্য হিসাবে নির্বাচিত হয়েছিলেন। বর্তমানে তিনি সেচ ও বন্যা নিয়ন্ত্রণ প্রতিমন্ত্রী (আইএফসি) রয়েছেন।
সরিতা
সরিতা হলেন একজন ভারতীয় অভিনেত্রী। তিনি ২৫০-এর অধিক তামিল, মালয়ালম, কন্নড়, ও তেলুগু চলচ্চিত্রে অভিনয় করেছেন। তিনি ১৯৮০-এর দশকের অন্যতম জনপ্রিয় ও সমাদৃত অভিনেত্রী ছিলেন। পরবর্তী কালে তিনি টেলিভিশনেও অভিনয় করেন, তার অভিনীত উল্লেখযোগ্য টেলিভিশন ধারাবাহিক হল সেলভি। অভিনয়ের পাশাপাশি তিনি ডাবিং শিল্পী হিসেবে কাজ করেছেন। কর্মজীবনে তিনি একাধিক পুরস্কার অর্জন করেছেন, তন্মধ্যে রয়েছে ছয়টি নন্দী পুরস্কার, চারটি তামিলনাড়ু রাজ্য চলচ্চিত্র পুরস্কার, একটি কর্ণাটক রাজ্য চলচ্চিত্র পুরস্কার এবং ছয়টি ফিল্মফেয়ার পুরস্কার দক্ষিণ।
প্রারম্ভিক জীবন
সরিতা অন্ধ্রপ্রদেশ রাজ্যের গুন্টুর জেলার মুনিপাল্লেতে জন্মগ্রহণ করেন। তার বোন বিজি চন্দ্রশেখরও একজন অভিনেত্রী।
কর্মজীবন
সরিতার চলচ্চিত্রে অভিষেক ঘটে কে. বালাচন্দরের তেলুগু চলচ্চিত্র মারো চারিত্রা (১৯৭৮) দিয়ে। এটি ভিন্ন সংস্কৃতির মধ্যে প্রণয় নিয়ে নির্মিত, এতে তিনি কামাল হাসানের বিপরীতে একজন তেলুগু ভাষী চরিত্রে অভিনয় করেন। এরপর তিনি তামিল ভাষার চলচ্চিত্রেও কাজের প্রস্তাব পেতে শুরু করেন, যার অধিকাংশই বালাচন্দর পরিচালিত। এই সময়ে তিনি তামিল ভাষার তাপ্পু তলঙ্গল (১৯৭৮) ও তেলুগু ভাষার ইডি কাদা কাডু (১৯৭৯) চলচ্চিত্রে অভিনয় করেন। ১৯৭৯ সালে তিনি ওরু বেল্লাডু বেঙ্গাইয়াগিরদু চলচ্চিত্রে অভিনয় করে শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার অর্জন করেন। পরের বছর তিনি বেন্ডিচক্করম (১৯৮০) চলচ্চিত্রে অভিনয় করে শ্রেষ্ঠ তামিল অভিনেত্রী বিভাগে ফিল্মফেয়ার পুরস্কার দক্ষিণ অর্জন করেন। একই বছর তিনি সুজাতা চলচ্চিত্রে একজন ক্যান্সার আক্রান্তের চরিত্রে অভিনয়ের জন্য তার চুল ছেঁটে ফেলেন।